**E-gylchgrawn Crefydd, Gwerthoedd a Moeseg: Ionawr 2018**

**Teitl: Trosedd a Chosb**

| **Teitlau** | **Yr Ateb i Droseddau Casineb Crefyddol?** | **Ymdrin â throseddwyr – ddoe a heddiw** | **Profiad personol** |
| --- | --- | --- | --- |
| **Rhesymeg** | **YMWADIAD:** Mae'r Nodiadau i Athrawon wedi'u diweddaru er mwyn gallu defnyddio'r adnodd drwy Gwricwlwm i Gymru. Wedi dweud hynny, mae cynnwys yr erthyglau wedi'i archifo ac nid yw'r wybodaeth wedi'i diweddaru. Mae'r erthyglau yn cael eu cadw ar y wefan gan fod y cynnwys yn parhau i fod yn berthnasol i Gwricwlwm i Gymru: Crefydd, Gwerthoedd a Moeseg.  **Pedwar diben 'Cwricwlwm i Gymru - Cwricwlwm am Oes'**  **Drwy ddysgu am Drosedd a Chosb fel rhan o'u gwersi addysg Crefydd, Gwerthoedd a Moeseg, bydd cyfleoedd i ddysgwyr ddatblygu yn:**  • Ddysgwyr uchelgeisiol, galluog sy'n gallu egluro'r syniadau a'r cysyniadau maen nhw'n eu dysgu;  • Unigolion iach a hyderus sydd â gwerthoedd cadarn ac sy'n sefydlu eu credoau ysbrydol a moesol;  • Cyfranogwyr mentrus, creadigol sy'n rhoi o'u hegni a'u sgiliau er budd pobl eraill;  • Dinasyddion moesol, dysgedig a fydd yn ymgysylltu â materion cyfoes yn seiliedig ar eu gwybodaeth a'u gwerthoedd.  **Crefydd, Gwerthoedd a Moeseg yn y Cwricwlwm i Gymru**  **Drwy ddarllen a defnyddio'r erthyglau yn eu gwersi Crefydd, Gwerthoedd a Moeseg, caiff dysgwyr gyfleoedd i:**   * Ymgysylltu â chwestiynau athronyddol a thyngedfennol, a'u harchwilio * Ymgymryd ag ymholiadau ac ymgysylltu â ffynonellau o ddoethineb ac athroniaethau * Datblygu a mynegi eu safbwyntiau dysgedig eu hunain * Defnyddio eu gwybodaeth a'u dealltwriaeth am safbwyntiau byd-eang crefyddol a heb fod yn grefyddol i feddwl yn feirniadol am eu gwerthoedd eu hunain * Archwilio'r ffyrdd mae argyhoeddiadau athronyddol crefyddol a heb fod yn grefyddol wedi dylanwadu ar brofiad dynol drwy gydol hanes * Gwerthuso amrywiaeth o ffynonellau crefyddol a heb fod yn grefyddol a defnyddio tystiolaeth ohonynt i ymgysylltu â materion moesegol a moesol * Archwilio credoau ac arferion pobl yn eu cymuned, yng Nghymru ac yn y byd ehangach ac ymateb yn sensitif iddynt * Datblygu gwerthoedd cadarn a sefydlu eu credoau moesol a'u hysbrydolrwydd * Trafod eu persbectifau eu hunain a phersbectifau eraill, a myfyrio arnynt   **Y lens Crefydd, Gwerthoedd a Moeseg**  Drwy ddarllen a defnyddio'r erthyglau yn eu gwersi Crefydd, Gwerthoedd a Moeseg, caiff dysgwyr gyfleoedd i archwilio amrywiaeth o gysyniadau yn ymwneud â Chrefydd, Gwerthoedd a Moeseg drwy'r **is-lensys isod:**  • Chwilio am ystyr a diben;  • Y byd naturiol a phethau byw;  • Hunaniaeth a pherthyn;  • Awdurdod a dylanwad;  • Perthnasoedd a chyfrifoldeb;  • Gwerthoedd a moeseg;  • Taith bywyd;  \*Noder bod Crefydd, Gwerthoedd a Moeseg yn cael eu pennu'n lleol drwy faes llafur cytunedig. Mae gan bob awdurdod lleol ei faes llafur cytunedig ei hun ar gyfer Crefydd, Gwerthoedd a Moeseg y mae'n rhaid i ysgolion ei ystyried. Mae pob maes llafur sydd wedi'i gytuno wedi ystyried fframwaith y Cwricwlwm i Gymru a chanllawiau Crefydd, Gwerthoedd a Moeseg y cyfeirir atynt uchod ac isod.  **Dolenni Defnyddiol:**  **Canllawiau Crefydd, Gwerthoedd a Moeseg -** [**https://hwb.gov.wales/curriculum-for-wales/humanities/designing-your-curriculum/#religion,-values-and-ethics-guidance**](https://hwb.gov.wales/curriculum-for-wales/humanities/designing-your-curriculum/#religion,-values-and-ethics-guidance) **Canllawiau Dyniaethau Hwb - <https://hwb.gov.wales/curriculum-for-wales/humanities>**  **Datganiadau o'r hyn sy'n bwysig - <https://hwb.gov.wales/curriculum-for-wales/humanities/statements-of-what-matters/>** **Themâu Trawsgwricwlaidd - [https://hwb.gov.wales/curriculum-for-wales/humanities/designing-your-curriculum/#cross-cutting-themes](https://hwb.gov.wales/curriculum-for-wales/humanities/designing-your-curriculum/" \l "cross-cutting-themes)** | | |
| **Geirfa allweddol** | CYFIAWNDER - trin pobl yn deg.  CYMOD – dod i berthynas a rhywun ar ôl ffrae.  METTA – caredigrwydd yn llawn o gariad.  KARUNA – tosturi.  DEDDF CASINEB HILIOL A CHREFYDDOL - cyfraith i atal casineb yn erbyn pobl oherwydd eu hil neu grefydd.  CYMUNEDAU FFYDD - grŵp o bobl yn dilyn crefydd neu gredoau arbennig.  TOSTURI – rhoi eich hun yn esgidiau rhywun arall er mwyn eu sefyllfa a chydymdeimlo.  GOSTYNGEIDDRWYDD - peidio â chanmol neu wthio chi’ch hun ar draul eraill.  ISLAMOFFOBIA – casineb yn erbyn credoau a dilynwyr Islam.  RHAGFARN – barnu heb wybodaeth na phrofiad.  STEREOTEIPIO - rhoi un disgrifiad ar gyfer pawb sy’n perthyn i grŵp arbennig.  RHEOL EURAIDD – y rheol sydd ym mhob un o brif grefyddau’r byd i drin pobl eraill fel yr hoffech gael eich trin eich hun.  JOHN LENNON – un o sylfaenwyr y Beatles.  ADL – ANTI DEFAMATION LEAGUE – mudiad sy’n ceisio atal pob math o gasineb yn erbyn pobl. | TROSEDD – gweithred anghywir y gellir cosbi rhywun amdano yn ôl y gyfraith.  COSB – y penyd a roddir ar rywun am ryw drosedd neu ddrwg a wnaethant.  MADDEUANT – bod yn barod i anghofio am y drwg a fu gan symud ymlaen.  CYFIAWNDER – sicrhau’r hyn sy’n iawn ac yn deg.  DIWYGIO – newid er gwell.  ADFERIAD – gwella person a fu yn ddrwg i fod yn dda.  DIENYDDIO – gosod rhywun i farwolaeth fel cosb.  Y GOSB EITHAF – y gosb fwyaf posib, e.e. crogi neu cadair drydan er mwyn cosbi llofrudd.  MERTHYR – person sy’n dewis marw dros yr hyn y mae’n ei gredu. | CAPLAN – Person sy’n gweithio yn enw crefydd arbennig mewn sefydliad, e.e. yn y fyddin, carchar, ysgol, ysbyty – *chaplain*.  GWEINIDOGAETH – gwaith mae person yn ei wneud dros Dduw – *ministry*.  CATEGORI B - mae troseddwyr yn cael eu gosod mewn categori wrth gael eu hanfon i’r carchar, yn dibynnu ar ddifrifoldeb y drosedd, neu’r angen i gadw’r carcharor o dan glo. Nid oes angen unedau diogelwch dwys ar droseddwyr categori B ond rhaid i’r carchar fod yn un caeedig fel nad oes modd iddo/iddi ddianc.  TRAIS - gweithred sy’n achosi niwed corfforol / gorfodi person arall i gael rhyw - *violence / rape.*  YSGRIFAU SANCTAIDD - llyfrau sy’n cyflwyno gwybodaeth am Dduw neu am grefydd arbennig - *holy writings/holy scripture.*  BREGUS - person sy’n debygol o gael ei niweidio neu o ddioddef mewn rhyw ffordd – *vulnerable*.  TYSTIO - siarad yn bersonol am ddigwyddiad/profiad - *to witness, to attest*.  HONNI – *to claim, to assert*.  EDIFEIRIOL - teimlo’n sori am wneud rhywbeth - *repentant*.  EDIFARHAU - teimlo’n sori am wneud rhywbeth - *to repent*.  ADFERIAD - pan mae person yn cael ei ail sefydlu o fewn cymdeithas ar ôl cyfnod o droseddu neu o afiechyd - *rehabilitation*.  CYFIAWNDER – tegwch, yr hyn sy’n iawn – *justice*.  ADRAN YMCHWILIAD TROSEDDOL – *C.I.D.*  YSBEILIAD ARFOG – *armed robbery*.  TROSEDD – wrth dorri’r gyfraith mae person yn cyflawni trosedd – *crime*. |
| **Geiriau chwilio** | Maddeuant Cosb Troseddwyr Cyfiawnder Islam Cristnogaeth Bwdhaeth 9/11 Peace Mala | Shari’ah Dydd y Farn Merthyr Beibl Hen Destament Testament Newydd Qur’an | Caplan Troseddwyr Troseddu Trosedd Carchar Edifeiriol Edifeirwch Criminoleg Cyfiawnder Maddeuant Cosb |
| **Tasgau dosbarth** | Tasgau estynedig sy’n gofyn i’r disgyblion i ddefnyddio’r 3 erthygl, cyfeirio at gredoau/dysgeidiaethau ac arferion crefyddol wrth ymateb i gwestiynau sylfaenol/crefyddol.   * Esboniwch y gwahaniaeth rhwng trosedd a phechod. * Sut mae crefydd yn ‘delio’ gyda phechodau a phechaduriaid/troseddwyr? Pam maen nhw’n gweithredu fel hyn? * Beth alla i ei wneud i atal digwyddiadau a throseddau casineb crefyddol ar fy nghyfryngau cymdeithasol? Ydw i’n rhan o’r datrysiad neu’n rhan o’r broblem? * Fe wnaeth Iesu gymysgu a bwyta gyda phechaduriaid ac fe ddywedodd wrth bobl oedd yn cwyno am hyn, “Nid ar y cryfion ond ar y cleifion y mae angen meddyg’ (Mathew, Pennod 9). Beth yw’r ystyr yr adnod? Sut allai fod yn sbardun i Gristnogion i helpu carcharorion (neu sut mae’r adnod hwn yn esbonio pam mae rhai Cristnogion yn helpu carcharorion)? | | |
| **Tasgau ymestynnol** | * A yw’n bosibl i faddeuant a chosb gyd-fynd a’u gilydd? * Ai cosbi yw’r ffordd orau i ymdrin â throsedd? * Ymchwiliwch fwy i hanes John Lennon. Gwrandewch ac edrychwch ar eiriau’r gan ‘Imagine’ a cheisiwch ychwanegu eich geiriau eich hun yn ceisio annog cariad a chymod rhwng pobl. Ceisiwch ysgrifennu geiriau Cymraeg i’r gân. * Eglurwch ystyr y stori am y ddau flaidd. A yw’n gyngor da? * Cynlluniwch ddigwyddiad fyddai’n dod a chymunedau ffydd at eu gilydd? * Cynlluniwch symbol i gynrychioli cyd-weithio a dealltwriaeth rhwng cymunedau aml-ffydd. * Ymchwiliwch i un digwyddiad aml-ffydd yn eich ardal. A oedd yn llwyddiant? * ‘Ni ddaw crefyddau’r byd byth i ddeall eu gilydd.’ Trafodwch. | * Lluniwch dwy golofn o dan y teitlau: **Cosbau Ddoe / Cosbau Heddiw**; e.e. Cansen mewn ysgol / Cadw i mewn amser cinio; carchar am gyfnod / gwaith cymunedol. * Mae Prydain yn carcharu canran uwch o bobl na’r rhan fwyaf o wledydd Ewrop. I ba raddau mae hyn yn llwyddiannus? Chwiliwch am ystadegau ail droseddu. * ‘Rhaid cosbi troseddwyr yn llym’. Beth yw’r dadleuon dros ac yn erbyn y gosodiad yma? * Mae Gweddi’r Arglwydd yn cynnwys y geiriau ‘a maddau inni ein dyledion’. Pa neges sydd yma ar gyfer delio â throseddwyr? * Un mudiad sydd yn ymgyrchu dros ddileu’r gosb eithaf ar draws y byd yw Amnest Rhyngwladol (*Amnesty International*). Edrychwch ar y [wefan](https://www.amnesty.org.uk/) – chwiliwch am fideos perthnasol i’w trafod gyda’ch cyd-ddisgyblion. Nodwch wybodaeth am rai achosion penodol sydd wedi cael sylw ganddynt. * Mae’n anodd iawn i gyn-garcharorion setlo nôl mewn cymdeithas. O ystyried ymdrechion Eglwys Noddfa, Caernarfon a meddyliwch am ddulliau ymarferol o helpu, e.e. cartref, gwaith, cymdeithasu, ail uno â’r gymuned. Lluniwch bwyntiau a chamau pendant ar gyfer eu helpu.. Beth am lunio taflen neu boster ar y thema? * Mae’r deunydd darllen yn sôn am Gristnogaeth ac Islam. Ceisiwch ddarganfod mwy am farn y crefyddau eraill o ran ymdrin â throseddwyr. Gallwch gychwyn gyda’r wefan <www.bbc.co.uk/education/subjects/zb48q6f> gan ddweis ‘*Ethics’* ac yna ‘*Crime and Punishment*’. * Disgyblion yn ymchwilio i brif grefyddau’r gwledydd e.e. pa mor Gristnogol yw Texas? Pa mor Fwslimaidd yw Iran/Irac? Oes dysgeidiaeth grefyddol tu ôl i benderfyniad China i ddienyddio troseddwyr? | * Dychmygwch eich bod yn droseddwr ifanc wedi ei garcharu am y tro cyntaf. Dychmygwch sut fyddech chi’n teimlo yn ystod eich noson gyntaf yn y carchar. Ysgrifennwch baragraff yn disgrifio eich teimladau. * Lluniwch restr o’r pethau y byddech chi’n eu colli fwyaf wrth gael eich anfon i’r carchar. * Mae person sy’n edifarhau yn dweud sori am wneud rhywbeth.  Dychmygwch eich bod wedi torri’r gyfraith mewn rhyw ffordd, ac ysgrifennwch weddi sy’n dweud sori wrth Dduw am wneud hynny **Neu** Dychmygwch eich bod wedi torri mewn i dŷ, ac wedi gwneud difrod. Ysgrifennwch lythyr i ddweud sori wrth y perchnogion. * Lluniwch restr o *Pros/Cons* anfon troseddwyr i’r carchar. * Gwnewch boster sy’n rhybuddio person ifanc i feddwl cyn torri’r gyfraith. * Sut mae eu cred/dysgeidiaeth Cristnogaeth yn dylanwadu ar safbwyntiau NPD, JD, IS tuag at drosedd a chosb? * Meddai NPD, “mae’r caplaniaid yno i helpu pawb – ffydd neu beidio.” Sut mae’r caplaniaid yn helpu’r troseddwyr? * I ba raddau mae crefydd yn helpu credinwyr i ddeall adferiad edifeirwch a maddeuant? Cyfeiriwch at Gristnogaeth ac ymchwiliwch i ddysgeidiaethau un crefydd arall. Gweler hefyd safbwyntiau’r dyneiddwyr am drosedd a chosb. <https://understandinghumanism.org.uk/perspectives/> |
| **Adnoddau pellach** | Carchar Caerdydd: <http://www.bbc.co.uk/news/uk-wales-18843576>  Faith and Pastoral Care for Prisoners <https://www.justice.gov.uk/search?collection=moj-matrix-dev-web&form=simple&profile=_default&query=chaplaincy+wales>  Carchar y Parc <https://www.justice.gov.uk/contacts/prison-finder/parc/regime>  Carchar y Berwyn - <http://www.justice.gov.uk/contacts/prison-finder/berwyn-prison-information/regime>  <http://www.itv.com/news/wales/2016-02-16/religious-hate-crime-is-on-the-rise-in-wales/> | <https://www.christiantoday.com/article/new.christian.charity.to.help.exoffenders.start.over/22447.htm> | Stori Sacheus a Mathew yn y Testament Newydd  <http://www.northwales-pcc.gov.uk/cy/Cyngor/Trosedd-Casineb.aspx>  Swyddfa Gartref - ystadegau  <https://www.gov.uk/government/uploads/system/uploads/attachment_data/file/652136/hate-crime-1617-hosb1717.pdf>  Prosiect SORI - Supporting Offenders  through Restoration Inside  <http://www.seeyousoon.me.uk/pdf/130331soriarticle.pdf> |